OpenLLM-France/wikimedia huggingface dataset:
# The Bodyguard (1992ko filma)

The Bodyguard (euskaraz Bizkartzaina) 1992ko Mick Jackson estatubatuar zinema zuzendariaren amodiozko filma bat da. Bertan, Kevin Costner, Whitney Houston, Gary Kemp, Bill Cobbs, Ralph Waite, Tomas Arana, Michele Lamar Richards, Mike Starr, DeVaughn Nixon, Gerry Bamman eta Joe Urla aktoreek antzeztu zuten.
Filma honetan entzun daitekeen I Will Always Love You abestiaren Whitney Houston abeslari eta aktoreak abertutako bertsioak mundu osoan sekulako arrakasta izan zuen, nahiz eta jatorrizko bertsioa 1974ean Dolly Parton abeslariak abestutakoa izan. Filma honetako soinu banda garai guztietako salduena bilakatu zen, mundu osoan barna 45 milioi kopia saldu zirelarik. Bestalde, I Have Nothing eta Run to You abestiek Jatorrizko abesti onenaren Oscar Sariaren izendapen bana jaso zuten, nahiz eta irabazterik lortu ez izan (irabazlea Aladdin marrazki bizidun filmeko A Whole New World abestia izan baitzen).

## Argumentua

Oharra: Atal honek istorio osoa edo amaiera argitzen du.
Rachel Marron (Whitney Houston) pop superizar handi eta arrakastatsu bat da. Bat-batean dei anonimo eta mehatxagarriak jasotzen hasiko da, ondorioz, bere ordezkariak abeslariaren segurtasuna bermatzeko asmoz segurtasunean aditua den Frank Farmer (Kevin Costner) bizkartzain kontratatuko du. Hasiera batean abeslariari ezarritako segurtasun neurriek abeslaria eta bizkartzainaren arteko hika-mikak piztuko ditu, baina pixkanaka elkarren artean maitasuna sortuko da.

## Aktoreak

* Kevin Costner: Frank Farmer.
* Whitney Houston: Rachel Marron.
* Gary Kemp: Sy Spector.
* Bill Cobbs: Bill Devaney.
* Ralph Waite: como Herb Farmer.
* Tomas Arana: Greg Portman.
* Michele Lamar Richards: Nikki Marron.
* Mike Starr: Tony.
* Christopher Birt: Henry.
* DeVaughn Nixon: Fletcher Marron.
* Gerry Bamman: Ray Court.
* Richard Schiff: Skip Thomas.
* Nathaniel Parker: Clive Healy.
* Debbie Reynolds: Ella Misma.
* Rollin Jarrett: erreportaria
* Robert Wuhl: Oscar Sarien ekitaldiko harreragilea.
* David Foster: Oscar Sarien ekitaldiko aurkezlea.
* Towanna King: Rachelen laguntzailea.

## Kanpo estekak

* The Bodyboard filmaren IMDBko fitxa irakurgai (Ingelesez)
* The Bodyboard filmaren iragarkia ikusgai. Youtube.com (Ingelesez)
* Datuak: Q725946
# The Bone Collector

The Bone Collector (euskaraz Hezur Bildumatzailea) 1999ko Phillip Noyce estatubatuar zinema zuzendariaren suspense filma bat da. Jeffery Deaver idazlearen izenburu berdineko The Bone Collector eleberrian oinarritua dago. Denzel Washington, Angelina Jolie, Queen Latifah, Michael Rooker, Mike McGlone, Luis Guzman, Leland Orser eta Ed O'Neill aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Hiltzaile psikopata bat hilketak behin eta berriz gauzatzen ari da, hilketa kokalekuan Lincoln Rhyme (Denzel Washington) ikertzaileak bakarrik argitu ditzazkeen frogak laga dituelarik. Lincoln krimen bat ikertzen ari zela tetraplejiko gelditu zen polizia agentea da. Hilketa lekuak ikertzearen ardura Amelia Donaghy (Angelina Jolie) polizia hasiberriari eman zaio, Lincolnen txostenen arabera hiltzaileak lagatako frogak argituz joango delarik.

## Aktoreak

* Denzel Washington - Lincoln Rhyme
* Angelina Jolie - Amelia Donaghy ofiziala
* Queen Latifah - Thelma
* Michael Rooker - Howard Cheney kapitaina
* Mike McGlone - Kenny Solomon detektibea
* Luis Guzmán - Eddie Ortiz detektibea
* Leland Orser - Richard Thompson/Marcus Andrews
* John Benjamin Hickey - Barry Lehman doktorea
* Bobby Cannavale - Steve
* Ed O'Neill - Paulie Sellitto detektibea

## Kanpo estekak

* The Bone Collector filmaren IMDBko fitxa irakurgai (Ingelesez)
* Datuak: Q581178
# The Book of Boba Fett

The Book of Boba Fett estatubatuar telesail laburra da, Jon Favreauk Disney+erako egina. The Mandalorian telesailaren spin-off hau espazio-western bat da.

## Sinopsia

Oharra: Atal honek istorio osoa edo amaiera argitzen du.
Boba Fett eta Fennec Shand galaxiaren azpi-munduan ospetsu bilakatzen saiatzen dira Jabba the Huttek kontrolatutako lurraldeaz jabetuz.

## Aktoreak

* Temuera Morrison: Boba Fett
* Ming-Na Wen: Fennec Shand
* Pedro Pascal: Din Djarin / Mandaloriarra

## Erreferentziak

* ↑ (Ingelesez) Cordero, Rosy. (2021-11-1). «'The Book Of Boba Fett': Jennifer Beals Casting Revealed By Disney+ Series Trailer» Deadline Hollywood.

## Kanpo estekak

* Datuak: Q104396610
* Multimedia: The Book of Boba Fett / Q104396610
# Telemark eski

Telemark eskia edo orpo askeko eskia eski-teknika bat da, alpetar eski eta eski nordikoaren osagaiak nahasten dituena. Izena Norvegiako Telemark konderritik datorkio eta Sondre Norheim sortzailetzat hartzen da. Kirolariek eski-ohol bereziak erabiltzen dituzte, orpoa askea izateko.

## Kanpo estekak

* Datuak: Q50620
* Multimedia: Telemark skiing / Q50620
# Telemetro

Telemetroa behatzailea dagoen tokitik puntu baterainoko distantzia neurtzeko tresna da, optikoa, akustikoa (ultrasonikoa) edo erradioelektrikoa (laser bidezkoa) izan daitekeena. Hasieran, telemetro optikoa erabiltzen zen, baina geroago akustikoa (radarra) erabili izan da; gaur egun, erradioelektrikoa (laserra) erabiltzen da, batez ere. Laser-telemetroa da arinena eta neurketa zehatzenak egiteko aukera ematen duena; laser-izpi bat igortzen zaio objektuari eta izpia objektuan islatu ondoren behatzaileak jaso dezan behar den denboraren arabera egiten da distantziaren kalkulua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1643652
* Multimedia: Rangefinders / Q1643652
# Telemark

    Artikulu hau konderriari buruzkoa da; eski-modalitatea gaitzat duena beste hau da: «Telemark eski»
Telemark Norvegiako konderri bat da. 15.299 km$^2$ ditu eta 167.102 biztanle, 2008ko datuen arabera. Vestfold, Buskerud, Hordaland, Rogaland eta Aust-Agder konderriekin egiten du muga. Hiriburua Skien da.

## Udalerriak

Telemarkeko udalerriak :
* Udalerria
* Bamble
* Bø
* Drangedal
* Fyresdal
* Hjartdal
* Kragerø
* Kviteseid
* Nissedal
* Nome
* Notodden
* Porsgrunn
* Sauherad
* Seljord
* Siljan
* Skien
* Tinn
* Tokke
* Vinje

## Kanpo estekak

* Datuak: Q2254
* Multimedia: Telemark / Q2254
# Telemaco Signorini

Telemaco Signorini (Florentzia, 1835eko abuztuaren 18a - ibidem, 1901eko otsailaren 10a) italiar margolaria izan zen. Macchiaioli taldeko kidea izan zen.
Margolariaren semea izan zen eta Florentziako Akademian ikasi zuen. Toskanar eremuko paisaiak margotzen hasi zen, tipikoan eta tokikoan inspiratuz, estilo erromantiko batekin, eta gai historikoekin ere esperimentatu zuen. Caffè Michelangelo kafetegiran ezagutu zituen Giovanni Fattori, Silvestro Lega eta Saverio Altamura. 1850eko hamarkadan hasi ziren kanpoan margotzen, inpresionista frantsesen aurretik.
Giuseppe Garibaldiren ondoan borrokatu zuen Italiako Bigarren Independentzia Gerran. Parisera joan eta han beste margolari italiar batzuekin harremanetan jarri arren, Signorini Italian sustraituta egon zen. Italian Macchiaioli taldeko lider eta polemista nagusia bihurtu zen.
Erakusketa askotan parte hartu zuen eta hainbat sari irabazi zituen. Walter Scott eta Machiavelli.ren istorioak aukeratu zituen pintura historikoetarako, eta omenaldia egin zien bere jaioterriko biztanle, ohitura eta paisaiei.

## Iruditegia

* Leith (1881)
* Emakume eroen pabiloia San Bonifazion (1865)
* Settignanoko muinoak
* La Via del fuoco, 1881
* Florentziako Mercato Vecchio, 1882–83
* Florentziako Ghettoa, 1882
* Portoferraioko espetxea, 1890
* Artiglieria toscana a Montechiaro salutata dai francesi feriti a Solferino, 1860
* Santa Maria de' Bardi, 1870
* Via Torta, Firenze, 1870 circa
* Piazzetta di Settignano, 1880
* Un ritratto di Mago Chiò, 1888
* Chiacchiere a Riomaggiore, 1894

## Kanpo estekak

* Datuak: Q2326080
* Multimedia: Telemaco Signorini / Q2326080
# Telemundo

Telemundo NBCUniversal-ek, Comcast-eko dibisioak, duen telebista-sare estatubatuarra da, ikuslego hispanoari zuzendua. Estatu Batuetako Estatu espainoleko edukien hornitzaile handiena da nazio mailan, eta ondoren Univision lehiakidea da, mundu osoko programazioa 100 herrialde baino gehiagotan banatuta dago 35 hizkuntza baino gehiagotan.

## Kanpo estekak

* (Gaztelaniaz) Telemundoren webgune ofiziala
* Datuak: Q136538
* Multimedia: Telemundo / Q136538
# Telemnar

Telemnar, Tolkienen legendarium ospetsuan eta Eraztunen Jauna eleberriaren eranskinetan, Gondorreko hogeitaseigarren erregea izan zen.
Eguzkiaren Hirugarren Aroko 1512an jaio zen, Minardilen semea da, eta honen oinordeko bihurtu zen Eguzkiaren Hirugarren Aroko 1634an.
Unbar erasotzeko, bere aitaren heriotza mendekatzeko eta Unbarreko Kortsarioen erregealdiari amaiera emateko flota handi bat prestatu zuen. Baina 1636ko Izurri Handiak, bere asmoak betetzea eragotzi zuen, Telemnar eta bere seme guztiak, izurriaren ondorioz hil ziren. Bere oinordekoa, bere iloba Tarondor Gondorrekoa izan zen.
# Telemako

Greziar mitologian Telemako (antzinako grezieraz: Τηλέμαχος Têlémakhos; literalki, ‘urrutiko borrokalaria’) Odiseoren eta Peneloperen semea zen, eta Homeroren Odiseako pertsonaia bat.

## Odiseoren bila

Telemako oraindik haurra zen haren aita Odiseo etxea utzi (Itaka)eta Troiako gerrara joan zenean. Aita kanpoan izan zuen ia hogei urteetan, heldu bihurtu arte hazi zen. Odiseo kanpoan izan zen bitartean, haren etxea Peneloperen eskuaren bila joandako ezkongaiz josia zen. Jainkoek, batzartuta, Odiseok etxera itzuli behar zuela erabakitakoan, Atenea, Mentorren itxura hartuta, Itakara joan zen, eta Telemakori haren amaren ezkongaiak etxetik botatzeko esan zion, eta Pilosa eta Espartara joateko, aitari buruzko informazioa bil zezan.
Telemakok aholkua jarraitu zuen, baina ezkongaiek uko egin zioten handik joateari, eta Ateneak, oraindik Mentorren itxurarekin, Pilosa lagundu zion. Han Nestorrek harrera ona egin zien. Nestorren alaba Polikastak Telemako bainatu zuen; haren seme Pisistratok Telemakorekin lo egin zuen, eta gero Espartaraino gidatu zuen. Menelaok ere harrera ona egin zion, eta Proteok Odiseori buruz egindako profezia esan zion: haren borondatearen kontra atxikia zuela Kalipso ninfak.

## Telemakoren itzulera

Espartatik etxera itzuli zen Telemako. Han, bere aita topatu zuen, haren txerrizain leial Eumeorekin. Ateneak, baina, Odiseo eskale bihurtua zuen. Horrela, Telemakok ez zuen bere aita ezagutu hark nor zen azaldu zion arte. Orduan, aita-semeek ezkongaiak zigortzea erabaki zuten. Haiekin bukatu zutenean, Telemakok bere aitari Laertes (Odiseoren aita, Telemakoren aitona) ikustera lagundu zion.
# Telematika

Telematika informatika eta telekomunikazio zientzien bidez datuak transmititzeko erabiltzen diren teknika, protokolo eta arauak aztertzen dituen zientzia. Etimologiari erreparatuz tele urrun eta matika zientzia esanahia dute.

## Sarrera

Askotan, transmisioa eta komunikazioa elkarrekin nahasten ditugu, baina ez dira gauza bera. Transmi­sioan edonolako seinalea eramaten dugu puntu batetik bestera, seinalea zer-nolakoa den kontuan hartu barik (argia, soinua, indar elektrikoa...). Komunikazioan, berriz, transmititu egiten dugu, baina transmititzen du­gunak esanahia du, bai igorlearentzat, bai hartzailearentzat. Komunikazioan, informazioa transmititzen dugu.
Prozesu telematikoen garapenak aurrerapen harrigarria ekarri die komunikazio telematikoei, eta beraz, gizakien arteko komunikazioei. Horrek informazioa igarotzea areagotu du eta, horrekin batera, sare informatikoetan dabilen informazioa handiagotu du.
Prozesu telematikoak era askotakoak izan daitezke: igorle bakar baten eta hartzaile bakar baten artekoak, igorle baten eta hartzaile anitzen artekoak, igorle anitzen eta hartzaile anitzen artekoak edo igorle askoren eta hartzaile bakar baten artekoak.
Komunikazio telematikoak zuzenean egin daitezke, baita aurrez grabatuta ere.
Egun, Internet da prozesu telematikoetan garatuena; enpresek, herritarrek, erakundeek eta edonork sortutako informazioa erabiltzaileon esku jartzen du.
Telematikaren aukerak handiak dira, elektronikaren eta komunikazio-lineen aurrerakuntza kontuan hartuz.

## Komunikazio-prozesu bateko partehartzaileak

Komunikazio-prozesu batean, elementu hauek izango ditugu:
* Igorlea: informazioa sortzen duena.
* Hartzailea: informazioa hartzen duena.
* Kanala: informazioaren bidea (airea, kablea…).
* Mezua: transmititzen den informazioa.

## Kanpo estekak

* Datuak: Q485669
* Multimedia: Telematics / Q485669
# Suitzako Sari Nagusia

Suitzako Sari Nagusia 1 Formulako Bremgartengo zirkuitoan egiten zen lasterketa zen . 1955ean Le Manseko lasterketan gertatu zen istripu ikaragarriaren ondorioz Suitzako gobernuak erabaki zuen auto lasterketa guztien debekatzea. Alta, hamarkada batzuk berantago, 1982an, debeku hori mantentzen zelarik, Suitzako Sari Nagusia berriz antolatua izan zen bainan Frantziako Dijon-Prenois zirkuitoan.

## Emaitzak

| Urtea | Zirkuitoa | Irabazlea | Bigarrena | Hirugarrena |
| 1950 | Bremgarten | Nino Farina | Luigi Fagioli | Louis Rosier |
| 1951 | Bremgarten | Juan Manuel Fangio | Piero Taruffi | Nino Farina |
| 1952 | Bremgarten | Piero Taruffi | Rudi Fischer | Jean Behra |
| 1953 | Bremgarten | Alberto Ascari | Nino Farina | Mike Hawthorn |
| 1954 | Bremgarten | Juan Manuel Fangio | José Froilán González | Hans Herrmann |
| Suitzako gobernuak erabakita ez da gehiago antolatua izan |||||
| 1982 | Dijon-Prenois | Keke Rosberg | Alain Prost | Niki Lauda |
| Ez da gehiago antolatua izan (1982-?) |||||

## Kanpo estekak

* Datuak: Q9225
# Suitzako Hiztegi Historikoa

Suitzako Hiztegi Historikoa (alemanez: Historisches Lexikon der Schweiz) (frantsesez: Dictionnaire historique de la Suisse) (italieraz: Dizionario storico della Svizzera) (erretorromanieraz: Lexicon Istoric Retic) Suitzako historiaren entziklopedia bat da; ikerketa modernoen emaitzak publiko zabalari helaraztea du helburu.
Entziklopedia fundazio batek argitaratzen du, Suitzako Humanitate eta Gizarte Zientzien Akademiaren (SAGW/ASSH) eta Suitzako Gizarte Historikoaren (SGG-SHH) babespean. Ikerketako beka nazionalek finantzatzen dute. Bulego nagusian 30 langile izateaz gain, egileen artean 300 kontseilari akademiko, 2.500 historialari eta 100 itzultzaile daude.

## Paperezko edizioa

Entziklopedia aldi berean argitaratzen ari da Suitzako hiru hizkuntza ofizialetan: alemana (Historisches Lexikon der Schweiz - HLS), frantsesa (Dictionnaire Historique de la Suisse - DHS) eta italiera (Dizionario Storico della Svizzera - DSS). Lehenengo 12 liburukiak 2002an argitaratu ziren. Urtero liburuki berri bat editatzeko asmoa dago. Liburuki sinple bat ere argitaratu da, erromantxezko artikuluen aukeraketa batekin (Lexicon Istoric Retic - LIR).

## Edukia

40.000 sarrerak ditu dagoeneko, honela multzokatuta:
* Biografiak
* Familiei buruzko artikuluak
* Tokiei buruzko artikuluak (udalerriak, kantoiak, beste herrialde batzuk, gotorlekuak, interes arkeologikoko kokalekuak)
* Artikulu subjektiboak (fenomeno eta termino historikoak, erakundeak, gertaerak)

## Sarean

Online edizioa 1998tik dago eskuragarri. Inprimatutako edizioko artikulu guztiak doan eskura daitezke webgunean, baina ez ilustrazioak.

## Bibliografia

* Historisches Lexikon der Schweiz (HLS), Schwabe AG, Basel, ISBN 3-7965-1900-8 (2002-)
* Dictionnaire historique de la Suisse (DHS), Editions Gilles Attinger, Hauterive, ISBN 2-88256-133-4 (2002-)
* Dizionario storico della Svizzera (DSS), Armando Dadò editore, Locarno, ISBN 88-8281-100-X (2002-)

## Kanpo estekak

* (Alemanez)(Frantsesez)(Italieraz):DHS/HLS/DSS Web bidezko edizioa hiru hizkuntzetan.
* Lexicon Istoric Retic (LIR) Erromantxez edizioa.
* Datuak: Q642074
* Multimedia: Historical Dictionary of Switzerland / Q642074
# Suitzako Lokomotor eta Makinen Fabrika

Suitzako Lokomotor eta Makinen Fabrika (alemanez: Schweizerische Lokomotiv- und Maschinenfabrik), "SLM" gisa ere laburtua, Winterthurren kokatutako Suitzako enpresa bat zen.
Konpainia 1871n sortu zuen Winterthurren Charles Brownek. Konpainiaren lehen arrakasta trenbideko ibilgailuekin izan zen, eta gero tranbien ekoizpenera zabaldu zuten. 1890erako, SLM Suitzako trenbide ekipamendu fabrika handiena zen. Orduan, Brown, Boveri & Cie, Maschinenfabrik Oerlikon eta Société Anonyme des Ateliers de Sécheron bezalako beste eraikitzaile batzuekin batera, Suitzako lehen tren elektrikoa elkarrekin eraikitzeko lanei ekin zieten. Lan bateratu honen bitartez, ospe dezente lortu zuten lokomotorren fabrikazioa lortu zen, hala nola Ae 3/6 I, Ae 4/7, Re 4/4 I, Ae 4/4, Ae 6/6, Re 4/4 II, BLS Re 4/4, Re 6/6, Re 450, Re 460 eta Re 465 modeloak. Horri esker, lokomotor horietako batzuk Norvegia, Finlandia eta Hong Kong bezalako herrialdeei saldu zizkieten.
Lokomotorren eraikuntzak pieza osagarriak behar zituen, hala nola motorrak, trakzioak eta ponpak. 1961ean Sulzer konpainiarekin bateratze baten bidez, eragiketa horiek SLM beraren barruan sartu ziren.
1998an, SLMk Sulzer-Winpro izena hartu zuen eta bere lan-taldea berrantolatu zuen, prozesuan 350 langile kaleratuz. Tranbiaren fabrikazioa Stadler Rail konpainiari saldu zioten eta Adtranz ingeniaritza Bombardier Transportation-i. Zuzendaritzak enpresa guztiz saltzea erabaki ondoren, Winpro AG entitatea sortu zen, bere jardun-eremuak automobil eta trenbide ibilgailuen sistemak eta makinak ziren. 2005eko irailaren 7an Winpro AG Stadler Rail-ekin bat egin zuten. 2000. urtearen erdialdean, lurrunezko tren-makinen dibisioa enpresatik guztiz banandu zen, Damplokomotiv- und Maschinenfabrik (DLM) izeneko entitate independente berria osatuz.

## SLM Artxibo Historikoa

2004 hasieran, Sulzer, Bombardier Transportation eta Suitzako Garraio Museoak elkarlanean egindako ahaleginean, SBB Historical Heritage Foundation-ek SLM planoen artxiboa hartu zuen. Winterthur-en kokatutako 300 m²-ko kudeaketa-eraikinak 100.000 plano baino gehiago ditu, SLMren argazki bildumaz, eta fabrikazio-liburuxkez gain, beste dokumentu batzuen artean.

## Kanpo estekak

* DLM AG
* Datuak: Q669606
* Multimedia: Schweizerische Lokomotiv- und Maschinenfabrik / Q669606
# Suitzako Alderdi Sozialista

Suitzako Alderdi Sozialista (frantsesez: Parti socialiste suisse (PS), italieraz: Partito socialista svizzero (PS)) edo Suitzako Alderdi Sozialdemokrata (alemanez: Sozialdemokratische Partei der Schweiz (SP), erretorromanieraz: Partida socialdemocrata da la Svizra (PS)) Suitzako alderdi politiko bat da.
1888ko urriaren 21ean sortua, gaur egun Suitzako lau alderdi nagusien artean bigarren handiena da. Suitzako Kontseilu Federalean ordezkaritza duen alderdi ezkertiar bakarra da. Izan ere, bi ordezkari ditu: Alain Berset eta Simonetta Sommaruga. Gainera, 2019ko irailetik, Suitzako Biltzar Federaleko bigarren alderdirik handiena da.

## Kanpo estekak

* Datuak: Q303745
* Multimedia: Social Democratic Party of Switzerland / Q303745
# Suitzako Jauregi Federala

Suitzako Jauregi Federala (alemanez Bundeshaus, frantsesez Palais fédéral, italieraz Palazzo federale) Suitzako Biltzar Federalaren (parlamentua) eta Kontseilu Federalaren (gobernua) egoitza nagusia da. Eraikina Bernan dago.
Eraikina Hans Auer arkitektoak diseinatu zuen eta 1902ko apirilaren 1ean ireki zuten. Eraikuntzak, guztira, orduko 7.198.000 suitzar liberako kostua izan zuen.
Bertan gobernua eta parlamentua biltzen dira. Parlamentua osatzen duten Kontseilua Nazionala eta Estatuen Kontseilua Hall of the Dome delakoak banatzen ditu.

## Ikus, gainera

* Suitzako Biltzar Federala

## Kanpo estekak

* Biltzar Federala - Suitzako Parlamentua: Arkitektura, parlamentuaren webgune ofizialean
* Parlamentuko eraikinaren irudiak
* Datuak: Q30911
* Multimedia: Bundeshaus Bern / Q30911
# Suitzako Biltzar Federala

Suitzako Biltzar Federala edo Legebiltzarra (alemanez Bundesversammlung, frantsesez Assamblée fédérale, italieraz Assemblea federale, erromantxeraz Assamblea federala) Suitzako botere legegilea eta autoritate gorena da.
Biltzarra garrantzi bereko bi ganberez osatua dago:
* Suitzako Kontseilu Nazionala, ganbera baxua dena. Herria ordezkatzen du (200 diputatu, proportzionalki banatuak kantoi bakoitzaren biztanleriaren arabera).
* Estatuen Kontseilua, ganbera garaia dena. Kantoiak ordezkatzen ditu (46 diputatu, 2 kantoi bakoitzeko eta 1 kantoi erdi bakoitzeko biztanleria kontutan hartu gabe).
Denbora gehienean bi kontseiluak modu bananduan elkartzen dira, erabaki orok bi ganberen adostasuna behar duen arren. Erabakiren batzuetarako, Suitzako Kontseilu Federala, Konfederakuntzako Kantzilerra, Suitzako Auzitegi Federaleko epaileak edo armadako generala gerra edo krisi larri kasuan aukeratzeko esate baterako, bi ganberak aldi berean elkartzen dira. Orokorrean, bi ganberak urtean lau aldiz elkartzen dira.

## Argazkiak

* Jauregi federala
* Kontseilu Nazionalaren aretoa
* Kontseilu Nazionala bilduta
* Estatuen Kontseilua bilduta
* Biltzar Federala bilduta

## Kanpo estekak

* (Alemanez)(Frantsesez)(Italieraz)Webgune ofiziala
* Datuak: Q684719
* Multimedia: Swiss Federal Assembly / Q684719
# Sunny Side (Georgia)

Sunny Side Georgiako estatuko hiri bat da. Bartow County konderrian kokatua dago. 2010ean 134 biztanle zituen, 0,51 kilometro koadrotan banatuta.

## Ikus, gainera

* Bartow County konderria

## Kanpo estekak

* Datuak: Q2037406
# Sunnyside (Kalifornia)

Sunnyside Ameriketako Estatu Batuetako erroldak esleitutako leku bat da. Fresno konderrian dago, Kalifornia estatuan. 4.627 biztanle ditu, 4,99161 kilometro koadroko azaleran banatuta.

## Ikus, gainera

* Fresno konderria

## Kanpo estekak

* Datuak: Q7640841
# Sunnyslope (Kalifornia)

Sunnyslope Ameriketako Estatu Batuetako erroldak esleitutako leku bat da. Riverside konderrian dago, Kalifornia estatuan. 5.153 biztanle ditu, 1,474 kilometro koadroko azaleran banatuta.

## Ikus, gainera

* Riverside konderria

## Kanpo estekak

* Datuak: Q2190620
# Sunninghill (Berkshire)

Sunninghill, Ingalaterrako hegoaldean dagoen udalerri bat da, Berkshire konderrian.
2001ean 11.603 biztanle zituen.
* Datuak: Q7640600
* Multimedia: Sunninghill, Berkshire / Q7640600
# Sunnyside (Utah)

Sunnyside Ameriketako Estatu Batuetako hiri bat da. Carbon konderrian dago, Utah estatuan. 377 biztanle ditu, 8,1 kilometro koadroko azaleran banatuta.

## Ikus, gainera

* Carbon konderria

## Kanpo estekak

* Datuak: Q483005
* Multimedia: Sunnyside, Utah / Q483005
# Sunnyside (Washington)

Sunnyside Ameriketako Estatu Batuetako hiri bat da. Yakima konderrian kokatuta dago, Washington estatuan. 16.375 biztanle ditu, 19,464349 kilometro koadroko azaleran banatuta.

## Ikus, gainera

* Yakima konderria

## Kanpo estekak

* Datuak: Q1044814
* Multimedia: Sunnyside, Washington / Q1044814
# Sunnyside–Tahoe City (Kalifornia)

Sunnyside–Tahoe City Ameriketako Estatu Batuetako erroldak esleitutako leku bat da. Placer konderrian kokatuta dago, Kalifornia estatuan. 1.555 biztanle ditu, 8,761078 kilometro koadroko azaleran banatuta.

## Ikus, gainera

* Placer konderria

## Kanpo estekak

* Datuak: Q2738891
* Multimedia: Tahoe City, California / Q2738891
# Sunnyside (Georgia)

Sunnyside Ameriketako Estatu Batuetako erroldak esleitutako leku bat da. Ware konderrian kokatuta dago, Georgia (AEB) estatuan. 1.472 biztanle ditu, 3.884.982 kilometro koadroko azaleran banatuta.

## Ikus, gainera

* Ware konderria

## Kanpo estekak

* Datuak: Q2578741
# Sunny Garcia

Victor Sennen "Sunny" Garcia (Mā'ili, Oahu, 1970eko urtarrilaren 14a) hawaiiar surflaria da.
Eskola utzi ondoren 1986an egin zuen debuta surf zirkuituan. 22 garaipen lortu zituen World Surf Leaguean eta 2000. urtean txapeldun izan zen. 2005ean erretiratu ondoren, 2018an itzuli zen lehiaketara, arrakasta gutxirekin.
Depresio-arazoak izan zituen, eta kartzelan egon zen zergetatik ihes egiteagatik, eta atxilotuta borrokatzeagatik. 2019an bere buruaz beste egiten saiatu zen.
* Datuak: Q1463495
* Multimedia: Sunny Garcia / Q1463495
# Sunny Isles Beach (Florida)

Sunny Isles Beach Floridako hiri bat da. Miami-Dade konderrian kokatua dago. 2010ean 20.832 biztanle zituen, 3,6 kilometro koadrotan banatuta.

## Ikus, gainera

* Miami-Dade konderria

## Kanpo estekak

* Datuak: Q2151584
* Multimedia: Sunny Isles Beach, Florida / Q2151584